送蘇大著知吉州分韻得章字
作者：魏了翁
朝代：宋

paragraphs: 平生蘇太史，清姿秀球琅。
異時玉堂對，歷歷漢興亡。
直作根本慮，不懷棄捐傷。
脩名望蓬島，軼軌抹扶桑。
中道忽回薄，飲馬以相羊。
昔爲同年友，今爲同舍郎。
不肯三日別，况各天一方。
我乞漢嘉綬，君懷廬陵章。
我無百何闕，君亦千里翔。
懷賢慨時事，百憂結中腸。
願言保嘉猷，不愧歐公鄉。